钦定古今图书集成/方舆汇编/职方典/第1090卷 > 邵武府城池考 通志
## 钦定古今图书集成/方舆汇编/职方典/第1090卷 > 邵武府城池考 通志

本府。〈邵武县附郭。〉

邵武府城池　。“本府古有乌坂城，在今城东三里许，越王所筑也。宋太平兴国四年，置邵武军，治今所筑土城，周回一十里有奇。元初尽隳。至正戊戌，复行修筑，累以陶甓，自西之南，视旧址收入一里许。东北沿溪，悉因旧址。壕东西深一丈五尺有奇。北临大溪，广四十二丈，深二丈许，为门四：东曰行春，西曰镇安，南曰‘武宁’” ，后改“通泰。” 北曰“樵溪。” 基用石，上用陶甓。明洪武初，因元之旧而修濬焉。周回一千三百三十八丈八尺，崇二丈八尺。复为四门，建门楼四、敌楼四十有六。

皇清顺治五年，山寇窃发，增高环城垛口二尺。康熙

六年，又增高三尺，造周城炮台四十二座。十五年，四门城楼毁于寇，今重修。

外县

光泽县城池　按《县志》，“旧有战城，建废无考。洪武十九年，令林孔孙建。门二，东曰朝宗，西曰宣德。”后朝宗门毁，宣德四年，县丞张履重建。嘉靖二十九年，缘山寇窃发，民苦剽守邵惠久申请议立城周围计六百四十一丈一尺二寸，东西南北辟门四，水门亦四，后渐倾圮。万历三十五年，令罗希尹修葺百有馀丈，重建东西二楼。姑熟李万化《记》：“城西北隅近大溪，多圮。”

皇清顺治十二年，令边靖筑堤埠，增大四门并城楼。

楼，树砖屏，屏开小木门，可以外视施炮。康熙五年，郡守汪丽日檄士民捐助加修城垛，每垛增高五尺。十年五月内，洪水漂荡，水门俱没。自北而西，倾圮数百丈，根底砖石，尽付波涛。令王吉募造。十五年、十六年，城垛多圮。是时遗寇盘踞各都，金鸣凤恐其窥伺，星夜修筑，复遭水圮。二十五年，令张彭捐俸修筑，并缮各城楼，建新城楼一。三十二年，张令捐俸复修。

泰宁县城池　按《县志》：“泰宁故无城，惟四境有隘可防，有寨可藏，遇警，民多避匿其间。宋建炎初，邑令章元振据险立砦，率众坚守，阖境获全。明嘉靖三十七年，诏令州邑无城者营筑，民狃于治安。各寝其议。未几，流寇煽乱，郡守邵惠久令熊鹗，括郡邑帑并丁粮，共得银一万一千八百有奇。命丞刘应诏等分督经始” ，于嘉靖三十九年十一月，落成于四十五年五月。其制：三面距河，西则践罏峰之阳而互峙焉。高丈六尺，厚八尺，周围七百零九丈。为门四：东曰“左圣” ，西曰“右义” ，南曰“保泰” ，旧名“至仁” ，北曰“朝京。” 为小门四：东曰“昼锦” ，旧名“来凤” ，西曰“靖远” ，南曰“淑仁” ，北曰“青云。” 万历癸巳六月，大水，城崩，县令谭佐发帑金若干两修造，己酉，复大水崩城三百六十馀丈，北关基址尽倾。县令吴祯请公银若干两，命典史潭汝鸿修复之。崇祯十一年汀寇窃发，令袁世芳加“峻城垛一级。”

皇清顺治三年，驻防弁曹尔楷等设炮台守御，城赖。

以完。十二年，县令王誉命益加完缮，新其楼橹，峻其雉堞。圮者甃之，颓者葺之，而形胜益壮。然费不出于公帑，皆绅士里民醵金助成者。康熙十八年己未五月十六日，邑遘阳侯之患，三溪暴涨，城内水深丈许，雉堞自北迄西凡五门，计冲塌三百三十二丈有馀。邑令王肃通详咨部题请。

《俞允各官捐助》分别纪录。十九年八月经始至二十

三年，令韦圣翊告成，《金汤》依然永固矣。

建宁县城池　按《县志》：“自宋咸淳二年，邑令宋秉孙始筑城，伐石为基，甃以陶甓，周五百八十丈五尺，辟门四：朝天、迎薰、庆丰、拱辰。小门二，东南曰小南门，东北曰小北门，皆建楼其上。四年圮于水。六年，秉孙以馀盐钱重修，又以税务馀钱万缗置田以备缮修之费。元至正四年，久雨尽圮，惟迎薰门存。明弘治四年，马” 昇循址拓建，三面临溪，惟西依高山，周七百九十三丈，崇二丈，广三分崇之一，女墙二千五百四十有奇，为

门六，皆覆以“楼。” 又为小水门四，崇祯三年庚午毁，县令郑尔说鼎建。

皇清顺治六年，县令傅元弼又加崇三尺，并女墙五。

百一十垛，每垛砌阶数尺，以便守望。又为窝铺，与女墙之数同。不数年，西南一带窝铺为镇兵，毁废东城楼。十三年复毁，署县事孙志儒重建。十七年，毁于叛兵。县令袁植修建如旧。康熙五年，增建箭楼敌台。县令袁植暨驻防游府李得胜等审度形势，于城之西、南界辟筑敌台三面，高与城齐，又添设敌楼四所。十年五月，霪雨浃旬。初十日，溪水泛溢，浸灌城垛，东、西南三面皆圮，惟北城获存。县令陈于逵捐俸克期修葺，城复完固。